**OZ ATĎ, Dukelských hrdinov 33/9, 965 01 Žiar nad Hronom, IČO 42187982**

**Milí táboroví rodičia,**

**milé táborčatá,**

Dovoľte mi osloviť Vás, v mene organizátorov **Letného divadelného tábora** v **Štiavnických Baniach**. Náš tábor bude v avizovanom termíne od **17. do 27. júla 2016** v Štiavnických Baniach na **Chate ASSISI**. Lokalita je známa svojou nádhernou prírodou a k dispozícii máme až 3 jazerá. <http://www.farar.inky.sk/Assisi.htm>

V tomto roku plánujeme malú zmenu v tvorivých dielňach, ktoré budú viesť naši osvedčení lektori:

* Dielňa pantomímy –  Miro Kasprzyk + Tomáš Kasprzyk
* Dielňa žonglovania – Filip Hajduk
* Dielňa výtvarných prác – Vanda Babjaková + Lenka Majerová
* Dielňa tvorivej dramatiky – Elégia Štrbová + Eliška Kasprzyk
* Dielňa klauniády - Gabika Rajniaková

Vedúcimi detských skupín sú skúsení táborníci – Daniela Szeghő, Lukáš Javoš, Štefan Lengyo, Petra Gajdošová, Jana Szendreiová a ako zdravotník na nás dohliadne Vladimír Králik.

Už tretí rok pokračujeme v type táborových tém - príslovia a porekadlá. **Tohoročná** **téma je: Každá minca má dve strany.**

Cieľom tábora nie je len rozvoj divadelných zručností u detí, ale aj ich sociálne zručnosti, empatia a kreativita. Pridanou hodnotouje rozvoj metaforického a morálneho vnímania u detí. Samozrejme aj toho roku na konci tábora budeme sa vám snažiť predviesť záverečné predstavenie. Naším cieľom je, aby všetky deti vystupovali a cítili sa pri tom príjemne. ☺

**Cena za skvelých 10 táborových dní je 210 €.**

V cene je zahrnutá strava 5 x za deň, zdravotnícka služba skúseným záchranárom priamo v tábore, základné úrazové poistenie, bohatý voľno-časový program a kvalitná výučba v jednotlivých dielňach. Videá a fotografie z  predošlých rokov nájdete na:

<http://festivalpan.sk/letny-tabor/media/>

Ak chcete svojmu dieťaťu pripraviť na leto skvelé zážitky uprostred veselej a skúsenej partie divadelníkov a krásnej prírody, **tak vyplňte priloženú prihlášku a zašlite do 31. mája 2016 na adresu:**

obcianskezdruzenieatd@gmail.com

alebo

Natália Novotná

OZ ATĎ

Dukelských hrdinov 33/9

965 01 Žiar nad Hronom

Súčasne do rovnakého termínu uhraďte **zálohu 100 €** na účet OZ ATĎ (bankovým prevodom, nie vkladom)

– číslo účtu: **2714577855/0200**

- ako **variabilný symbol** uveďte **rodné číslo** dieťaťa

- do správy pre prijímateľa uveďte meno dieťaťa

Bez zaplatenia zálohy nebude prihláška akceptovaná !!!

Po skúsenostiach z predchádzajúcich ročníkov sme stanovili maximálny počet účastníkov na 65 detí. Pri vyššom počte prihlášok sa bude zohľadňovať termín podania prihlášky a zaplatenia zálohy.

Ďalšie informácie získate na <http://www.festivalpan.sk/letny-tabor/2016/>

V prípade akýchkoľvek otázok nás neváhajte kontaktovať – mailom na vyššie uvedenú adresu, či telefonicky na čísle 0905 552 576.

S pozdravom a želaním skvelého leta

Mgr. Natália Novotná

hlavná vedúca tábora

 predseda 0Z ATĎ

**PRIHLÁŠKA**

**LETNÝ DIVADELNÝ TÁBOR**

**ŠTIAVNICKÉ BANE**

**17. júla – 27. júla 2016**

|  |  |  |  |
| --- | --- | --- | --- |
| **Meno a priezvisko dieťaťa** | **Rod. číslo dieťaťa** | **ČOP dieťaťa ak je držiteľ** | **Adresa trvalého pobytu dieťaťa / Korešpondenčná adresa** |
|  |   |  |  |
| **Mená rodičov**  | **Telefonický a mailový kontakt na rodičov** |
|  |  |
| **Obľúbené jedlo na raňajky** | **Obľúbené jedlá na obed** |
|  |  |

**Svojím podpisom potvrdzujem, že súhlasím s účasťou môjho dieťaťa.**

**V.....................................................................................................**

**Dňa..................................................................................................**

**Podpis rodiča:....................................................................................**